**Zapisnik sa 3. sjednice Učiteljskog vijeća u školskoj godini 2022./2023.**

održane 28. rujna 2022. godine s početkom u 14:15 sati

Prisutna su 53 člana Učiteljskog vijeća.

Ravnateljica Sanja Zakinja pozdravlja sve prisutne članove Učiteljskog vijeća, te najavljuje točke dnevnog reda.

Dnevni red:

1. Verifikacija zapisnika s 2. sjednice UV
2. Verifikacija ocjene s popravnog ispita iz matematike za učenika 7. razreda

  Razno

**Ad. 1)   Verifikacija zapisnika s 2. sjednice UV održane 26.09.2022.**

Učiteljsko vijeće jednoglasno je usvojilo Zapisnik s 2. sjednice Učiteljskog vijeća, održane 26.09.2022. bez primjedbi i nadopuna.

**Ad. 2)   Verifikacija ocjene s popravnog ispita iz matematike za učenika 7. razreda Emanuela Grbca Mujkića**

Ravnateljica je izvijestila članove UV da je danas (28.9.2022.) održan popravni ispit iz matematike za učenika…Na prethodnoj sjednici 26.09.2022. prihvaćena je zamolba roditelja da se učeniku …omogući dodatni popravni rok za polaganje ispita iz matematike, jer učenik iz zdravstvenih razloga (prijelom noge) nije mogao pristupiti redovnom roku popravnog ispita koji je bio u kolovozu.

Vrijeme polaganja današnjeg ispita je promijenjeno zbog toga što kućni majstori nisu mogli dovesti dijete u invalidskim kolicima ranije, pa je ispit održan malo kasnije od zakazanog roka. U komisiji je bila ispitivačica- učiteljica matematike Jasmina Mijanović Puđak, prof., sustručnjakinja učiteljica Matea Mažuran, prof. i razrednica Jasenka Ružić, prof.

Razrednica Jasenka Ružić izvijestila je da je učenik ….položio popravni ispit iz matematike s ocjenom dovoljan (2), te da mu je opći uspjeh na kraju 7. razreda dobar (3) tako da se sada može priključiti razredu 8.c.

**Ad. 3)** **Razno**

* Ravnateljica je izvijestila sve prisutne članove da je potvrđen ispis s izborne nastave informatike učeniku zbog obiteljske situacije.

Pročitala je zamolbu roditelja učenice 7. razreda za ispis s izborne nastave informatike. Kao razlog što šalju zamolbu van roka je da je učenica ponavljačica i ima tri izborna predmeta. Teško joj je pratiti sve te predmete, a ujedno je i učenica-putnica koja nakon 8. sata nema organiziran prijevoz.

Zamolbu roditelja prihvatilo je 36 učitelja, nitko nije bio protiv, a 14 je bilo suzdržano.

* Zatim je ravnateljica podsjetila da je 05.10.2022. Dan učitelja te da je to nenastavni dan. Svi razrednici su o tome već obavijestili roditelje.

Za učitelje nekoliko škola Istarske županije 5. listopada 2022 ( OŠ–SE RIVARELA, TOŠ Novigrad, OŠ Milana Šorga, Oprtalj, OŠ Marije i Line „SE Marija i Lina“ Umag – Umago i  TOŠ "Galileo Galilei" Umag – Umago) , organizirano je stručno usavršavanje predavača Borisa Jokića u trajanju od sat i pol vremena. Predavanje počinje u Učilištu 'Ante Babić' u 11:00, a za učitelje naše škole prije toga organiziran je domjenak u školi s početkom u 9:30.

* Ravnateljica je podsjetila da tečaj talijanskog jezika za učitelje počinje 10.10.2022. i da će biti organiziran za početnike u dvije grupe (ponedjeljak –srijeda ili utorak-četvrtak), a za napredne u jednoj grupi.
* Ravnateljica je podsjetila da smo dobili mail sa pozivom na seminar 10.10.2022. u vremenu od14.00-17:20 u na temu 'Praćenje i vrednovanje pomoću digitalnih alata'. Seminar će se održati u našoj školi, a obvezni su prisustvovati svi voditelji paralelki od 1.-4. razreda, voditelji PŠ te voditelji aktiva predmetne nastave. Prijaviti se mogu i ostali,avoditelji paralelki i aktiva trebaju svoje članove upoznati sa sadržajem edukacije.
* Ravnateljica je također podsjetila da neki učitelji nisu dostavili email adrese roditelja koji su predstavnici u Vijeću roditelja, te da to što prije naprave.

Podsjetila je da je rok za prijavu osiguranja učenika prošao, te ako još netko od razrednika nije poslao popise to učini danas kako bi se popis zaključio i poslao sutra da bi učenici naše škole bili osigurani od 01.9.2022.

* Danas je poslan mail svim učiteljima za dežurstva u hodnicima škole te svi trebamo dežurati prema određenom rasporedu dežurstava.

Učiteljica Lidija Lešić pitala je za dežurstva u prostoru kod školske blagovaonice jer je primijetila da se tamo zadržavaju neki učenici. Ravnateljica je objasnila da je to prostor za učenike produženog boravka koji čekaju da se neke učionice oslobode. Oni mogu tamo boraviti, ali će se i u tanj prostor postaviti kamere radi sigurnosti.

Učitelj Davor Mirković pitao je trebaju li kao i do sada učitelji voditi učenike na autobusnu postaju nakon sedmog sata ako su taj sat imali s učenicima, na što je ravnateljica odgovorila potvrdno.

* Sljedeću sjednicu UV ravnateljica je najavila za ponedjeljak 03.10.2022.

Sjednica je završila u 14:45 sati.

U Umagu, 28. rujna 2022.

Zapisničarka: Ravnateljica:

Darija Barbić, prof. Sanja Zakinja, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_